section_heading: Ronilačka karijera
paragraph_text: Čolak je bio član hrvatske reprezentacije na Svjetskom AIDA timskom svjetskom prvenstvu na Sardiniji 2014. godine, bio je najuspješniji sportaš cijelog natjecanja u ukupnom zbroju bodova. Postavio je dva najbolja rezultata timskih svjetskih prvenstava, jedan u statici (9: 13min), te u dinamici s perajama (250m). Hrvatska reprezentacija završila na četvrtom mjestu nakon što su druga dva člana, Božidar Petani i Bruno Šegvić diskvalificirani, svaki u jednom od tri nastupa.